Bjylsko-Bjoło
Bjylsko-Bjoło (śl-mjym.: Beltz-Beil, pol.: Bielsko-Biała, mjym.: Bielitz-Biala, czes.: Bílsko-Bělá) – mjasto na prawach krysu we połedniowyj Polsce, we ślůnskim wojewůdztwje, na Ślůnskim Pogůrzu, pod Małymi a Ślůnskimi Beskidami, nad rzykům Bjołům. Je stolicům bjylskigo krysu, Ojroregjůnu Beskidy, bjylsko-żywjeckij djecezyje rzimskokatolickigo kośćoła a ćeszyńskij djecezyje wańelickigo kośćoła i tyż guůwnym mjastym bjylskij aglomeracyje.
Bjylsko-Bjoło formalńy powstało 1 styczńa 1951 ze skuplowańo położůnego na Ćeszyńskim Ślůnsku Bjylska, uo kerym pjyrszo zmjanka je ze roku 1312 a małopolskij Bjołyj, kero była założůno na kůńcu XVI stolyćo. Uod 1975 do 1999 roku było stolicům bjylskigo wojewůdztwa.
Mjasto je gůwnym ferwaltungowym, indusztryjalnym, handlowym, usugowym, akadymickim a kulturalnym uostrzodkim regijůnu potoczńe mjanowanygo Podbeskidźe. Noleży do nojlepij gospodarczo rozwińyntych mjast we Polsce (bezroboće 5,8%), je tyż ważnym drůgowym i ajzynbanowym krojcungym.
Podůg danych ze 2010 r. we Bjylsku-Bjołyj mjyszko 175 183 ludźi (23. plac we Polsce). Wjyrch mjasta wynośi 124,51 km² (18. plac we Polsce).
szl_Latn szl_Latn szl_Latn szl_Latn szl_Latn